Dewanê Gom û Bamitnî yê qezaya Licê ya Amedî de şawetê ke saetanê serê sibayî de ş dest pêkerd, bi vilabîyayîşî dewam keno.
Şewato ke deweka Haci Cemilî de dest pêkerd dewijan pê huyeyan mudaxaleyê ci kerd. Dîya zanayene ke di wesayîtê îtfaîye şawîyayî herême la ê zî nêeşkenê awe bivînê. Dewanê dormeyî ra awe genê. Mudaxele kêm o. Şewat qey vejîyayo nîno zanayene. Şewat pera  mezalanê dewa Gomî û ver bi cayanê roniştişî aver şino.
Şewato ke bi tesîrî vayî û germîye bila beno têna erdî ra ci rê mudaxele yeno kerdene.  Şewat ver bi dewa Antaqî aver şino. Şarê dewanê Gom û Bamitnî zî dormeyê dewe kenenê ke bi herre verê şewatî bigêrê ke wa mereso warê roniştişî. Dewijan vat şewat têna bi mudaxaleyê hewayî ra eşkeno berê hewnakerdene la têna erdî ra mudaxale beno. Dewijan vat ganê înan binê tehlukeyî de yo veng da berpirsîyaran ke wa mudaxeleyê bitesîrî bikerê.
